Държавен вестник, бр. 36, 2006 г., стр. 105

Б Р О Й  36
Д Ъ Р Ж А В Е Н   В Е С Т Н И К
С Т Р .  105
Приемащата държава обаче е длъжна да
осъществява своята юрисдикция над тези лица
така, че да не създава ненужни пречки на из-
пълнението на функциите на консулството.
Член 33
Изпълнение на консулски функции
Консулските функции се изпълняват от кон-
сулствата. Те се изпълняват също така и от
дипломатическите представителства в съответ-
ствие с разпоредбите на тази конвенция.
Член 34
Изпълнение на консулски функции от дипло-
матическото представителство
1. Разпоредбите на тази конвенция се прила-
гат, доколкото контекстът позволява това, и в
случаите на изпълнение на консулски функции
от дипломатическото представителство.
2. Пълните имена на членовете на диплома-
тическото представителство, на които е възло-
жено да изпълняват консулски функции, се съ-
общават на министерството на външните рабо-
ти на приемащата държава или на органа, посо-
чен от това министерство.
3. При изпълнение на консулски функции
дипломатическото представителство може да
се обръща както към местните, така и към цен-
тралните органи на приемащата държава, до-
колкото това се разрешава от законодателство-
то и обичаите на приемащата държава.
4. Привилегиите и имунитетите на членове-
те на дипломатическото представителство, по-
сочени в точка 2 на този член, продължават да
се регулират от нормите на международното
право относно дипломатическите отношения.
Член 35
Изпълнение на консулски функции в консул-
ския окръг и извън него, в трета държава или
от името на трета държава
1. Консулското длъжностно лице има право
в границите на консулския окръг да изпълнява
консулските функции, определени в тази кон-
венция. Консулското длъжностно лице може да
изпълнява и други функции, възложени му от
изпращащата държава, които не са в противо-
речие със законодателството на приемащата
държава или ако приемащата държава не въз-
разява, или такива, които са предвидени от дейс-
тващи международни договори между изпра-
щащата държава и приемащата държава.
2. Консулското длъжностно лице може със
съгласие на приемащата държава да изпълнява
консулски функции и извън границите на своя
консулски окръг.
3. Изпращащата държава може след уведо-
мяване на заинтересуваните държави да възло-
жи на консулство, установено в приемащата
държава, да изпълнява консулски функции в
трета държава, при положение че приемащата
държава не се противопостави изрично.
4. След съответно уведомление до приемаща-
та държава консулството на изпращащата дър-
жава може, ако приемащата държава не се про-
тивопостави, да изпълнява консулски функции в
приемащата държава от името на трета държава.
Член 36
Защита на интересите на изпращащата
държава и на нейните граждани
Консулското длъжностно лице защитава в
приемащата държава интересите на изпраща-
щата държава, на нейните граждани и юриди-
чески лица в съответствие с нормите, допуска-
ни от международното право.
Член 37
Съдействие за развитието на сътрудничеството
между изпращащата и приемащата държава
Консулското длъжностно лице съдейства за
развитието на търговските, икономическите,
финансовите, правните, туристическите, еколо-
гичните, научно-техническите, информацион-
ните, културните, хуманитарните, спортните и
други връзки между изпращащата държава и
приемащата държава, както и за развитието по
друг начин на приятелски отношения между тях.
Член 38
Функции в областта на информацията
Консулското длъжностно лице може да изяс-
нява с всички законни средства условията и
развитието на търговския, икономическия, кул-
турния и научния живот в приемащата държа-
ва, да информира за тях правителството на из-
пращащата държава и да предоставя сведения
на заинтересуваните лица.
Член 39
Функции по отношение на задгранични
паспорти и визи
Консулското длъжностно лице може да изда-
ва, да обявява за невалидни, да нанася поправки,
да продължава срока на валидност, да отнема или
задържа задграничните паспорти или други до-
кументи за пътуване в чужбина на граждани на
изпращащата държава и да издава, продължава
или анулира визи за влизане на територията на
изпращащата държава, както и да нанася в тях
необходимите изменения в съответствие със за-
конодателството на изпращащата държава.
Член 40
Връзка с гражданите на изпращащата държа-
ва и оказване на помощ и съдействие на тези
граждани
Консулското длъжностно лице може:
a) свободно да се свързва с граждани на из-
пращащата държава в границите на своя кон-
сулски окръг, да им дава съвети и да им оказва
всякаква помощ и съдействие, включително да
им оказва правна помощ или да предприема
мерки за оказване на правна помощ;